PATVIRTINTA

Trakų rajono savivaldybės administracijos

direktoriaus 2020 m. sausio d.

įsakymu Nr. P2E-

**KONKURSAS „PILIETIŠKUMO KELIU“ NUOSTATAI**

1. **SKYRIUS**

**BENDROJI DALIS**

* + - 1. Konkursas „Pilietiškumo keliu“ (toliau – Konkursas), skirtas Lietuvos valstybės atmintinoms datoms įprasminti.
      2. Konkurso nuostatai reglamentuoja šiuos konkurso tikslus ir uždavinius, dalyvius, turinį, organizavimo ir vertinimo tvarką, kriterijus bei skatinimą.
      3. Konkurso veiklos sritys yra šios:

1. *veiklos sritis* - pilietiškumo iniciatyva, skirta atskleisti konkurso dalyvio keliamus tikslus atmintinoms datoms įprasminti.
2. *veiklos sritis* - vaizdo siužetai/klipai, skirti vaikų ir jaunimo telkimui, pilietiškumo, kūrybiškumo skatinimui, atmintinos valstybinės sukakties įprasminimui.
3. Konkurso organizatorius – Trakų rajono savivaldybės administracija (toliau – Organizatorius).
4. Konkurso sumanytoja ir vertinimo komisijos pirmininkė – Trakų rajono savivaldybės merė Edita Rudelienė.
5. Konkurso organizavimo nuostatai skelbiami Organizatoriaus interneto svetainėje [www.trakai.lt](http://www.trakai.lt) , Organizatoriaus socialiniuose tinkluose.

**II. SKYRIUS**

**KONKURSO TIKSLAS IR UŽDAVINIAI**

1. Konkurso tikslas – stiprinti vaikų ir jaunimo pilietiškumą, meilę savo kraštui, aktyvumą ir kūrybiškumą minint Lietuvos valstybės atmintinas datas bei bendruomeniškumą, skatinanti aktyvų dalyvavimą valstybiniame ir kultūriniame šalies gyvenime.
2. Konkurso uždaviniai:
   1. populiarinti naujų medijų meną, skatinti kūrybiškai panaudoti įvairias technologijas;
   2. atkreipti visuomenės dėmesį į vaikų ir jaunimo pilietiškumą ir aktyvumą minint Lietuvos valstybės atmintinas datas;
   3. sudaryti sąlygas vaikų ir jaunimo saviraiškai asmeninių kompetencijų tobulinimui;
   4. lavinti vaikų ir jaunimo mąstymo įgūdžius;
   5. sukurti vaizdo siužetų/klipų, darbų turinčių išliekamąją vertę, konkurso katalogą www.youtube.com;
   6. stiprinti bendravimo ir bendradarbiavimo ryšius tarp ikimokyklinio, bendrojo ugdymo ir profesinio mokymo įstaigų, neformaliojo vaikų švietimo mokyklų, neformalių jaunimo grupių, nevyriausybinių organizacijų, skleisti gerąją patirtį.

**III. SKYRIUS**

**DALYVIAI**

1. Konkurse pagal 1 ir 2 veiklos sritis gali dalyvauti:
   1. ***Pagal 1 veiklos sritį:***
      1. Ikimokyklinės įstaigos;
      2. Pradinės mokyklos;
      3. pagrindinės mokyklos;
      4. gimnazijos;
      5. profesinio mokymo įstaigos;
      6. neformaliojo vaikų ir jaunimo švietimo mokyklos, organizacijos atitinkančios III ir IV amžiaus grupę;
      7. neformalios vaikų ir jaunimo švietimo įstaigos, organizacijos, jaunimo grupės;
      8. nevyriausybinės jaunimo organizacijos.
2. Konkurso dalyvių amžiaus grupės:
   1. I grupė 3–6 metų vaikai;
   2. II grupė 7–11 metų vaikai;
   3. III grupė – 12–15 metų;
   4. IV grupė – 16–19 metų;
   5. V grupė – 20–29 metų.
   6. VI grupė - mišri
3. Konkurso dalyvius turi teise konsultuoti mokytojai ir kiti specialistai dėl idėjos sukūrimo, temos pasirinkimo, techninio įgyvendinimo ir kitais klausimais.
4. **SKYRIUS**

**KONKURSO ORGANIZAVIMAS**

1. Konkurso dalyvio organizacija/įstaiga iš anksto, bet ne vėliau kaip **iki vasario 12 d. 17 val.** informuoja Organizatorių apie dalyvavimą konkurse, nurodant amžiaus grupę, preliminarų dalyvių skaičių, telefonu (8 528) 58 303 arba el.paštu [tomas.naktinis@trakai.lt](mailto:tomas.naktinis@trakai.lt);
2. ***Konkursui pagal pirmą veiklos sritį*** siunčiamos iniciatyvų skaitmeninės nuotraukos ir aprašymai (failai) privalo atitikti šiuos reikalavimus:
   1. Nuotraukos JPG formatu dydis pikseliais ne mažesnis nei 3000 x 1500. Pagal dydį ir kitus parametrus turi būti spaudai tinkamas failas.
   2. Failo pavadinimas turi būti suformuotas taip: nuotraukos autoriaus vardas pavardė ir atstovaujama institucija.
   3. Nuotraukos turi būti spalvotos.
   4. Iniciatyva turi būti aprašyta ir atitikti keliamus konkurso tikslus.
3. Dalyvis, pateikdamas nuotrauką (-as) konkursui, patvirtina, kad yra šio (-ių) darbų ir nuotraukos (-ų) autorius. Už autorinių teisių pažeidimus pagal galiojančius Lietuvos Respublikos teisės aktus atsako nuotraukas atsiuntę asmenys.
4. Dalyvis, pateikdamas nuotrauką (-as) konkursui, patvirtina, kad nuotraukos (-ų) turinys neskatina religinės, tautinės, rasinės nesantaikos ar kitaip nepažeidžia Lietuvos Respublikos įstatymų.
5. Dalyvis patvirtina, kad konkursui pateikiama nuotrauka (-os) per visuomenės informavimo priemones anksčiau skelbta (-os) nebuvo.
6. Dalyvis konkursui gali pateikti ne daugiau kaip 5 pilietinės iniciatyvos nuotraukas.
7. Nuotrauką dalyvis turi įkelti į interneto svetainę [www.wetransfer.com](http://www.wetransfer.com) ir išsiųsti pranešimą apie patalpinimą elektroniniu paštu tomas.naktinis@trakai.lt, nurodant **„Konkursui Pilietiškumo keliu“** **iki 2020 m. vasario 19 d. 17 val**. Kartu su šiuo pranešimu išsiųsti ir užpildytą ***Anketą*** (priedas Nr.1).
8. Dalyvis, jei reikalinga vertinimo komisijai, turi sudaryti sąlygas apžiūrėti sukurtą Prototipą.
9. ***Konkursui pagal antrą veiklos sritį*** teikiamas vaizdo siužetas/klipas turi atitikti šiuos techninius ir kitus reikalavimus:

20.1 trukmė ne ilgesnė kaip 3 min.;

20.2 formatai: avi, mov, wmv, mp4, mpg;

20.3 rezoliucija: 1920x1080 (16:9);

20.4 spalvoti arba nespalvoti;

20.5 vaizdo kompresija H.264;

20.6 failo pavadinimas turi būti vaizdo siužeto/klipo pavadinimas, autoriaus vardas, pavardė.

1. Autorius, pateikdamas vaizdo siužetą/klipą, patvirtina, kad:

21.1 yra šios (šio) vaizdo siužeto/klipo autorius;

21.2 yra gavęs joje (jame) užfiksuotų asmenų sutikimą šią vaizdo siužetą/klipą naudoti konkurse;

21.3 vaizdo siužetas/klipas anksčiau per visuomenės informavimo priemones skelbtas nebuvo;

21.4 vaizdo siužeto/klipo turinys neskatina religinės, tautinės nesantaikos nevartojama nenormatyvinė leksika ar kitaip nepažeidžia Lietuvos Respublikos įstatymų.

22. Už autorinių teisių pažeidimus pagal galiojančius Lietuvos Respublikos teisės aktus atsako vaizdo siužetą/klipą atsiuntę asmenys.

1. Kartu su vaizdo siužetu/klipu turi būti pateikiama Anketa (žr. priedas Nr. 1).
2. Video siužetą/klipą dalyvis turi įkelti į interneto svetainę [www.youtube](http://www.youtube).com, išsiųsti pranešimą apie patalpinimą elektroniniu paštu [tomas.naktinis@trakai.lt](mailto:tomas.naktinis@trakai.lt), nurodant **„Konkursui Pilietiškumo keliu“ iki 2020 m. vasario 19 d., 17 val.** Kartu su šiuo pranešimu išsiųsti ir užpildytą ***Anketą*** (priedas Nr.1).
3. Informacija ir paklausimai: Vytauto g. 33, Trakuose, 219 kab. Trakų rajono savivaldybės mero patarėjas Tomas Naktinis, tel. (8 528) 58 303 arba el.p. [tomas.naktinis@trakai.lt](mailto:tomas.naktinis@trakai.lt)

**V. AUTORIŲ TEISĖS IR ASMENS DUOMENŲ APSAUGA**

26. Kiekvienas dalyvis patvirtina ir užtikrina, kad jo (komandos) pateiktas video klipas/siužetas, sukurta pilietinė iniciatyva yra originalus kūrinys, sukurtas savarankiškai ir nepažeidžiant kito asmens ar autoriaus teisių ir kitos intelektinės nuosavybės teisių, kad kiti asmenys į šį kūrinį neturi jokių teisių ar teisėtų interesų.

1. Dalyvaudamas Konkurse dalyvis suteikia Organizatoriui teisę išleisti ir viešai skelbti jo pateiktą video siužetą/klipą ar iniciatyvos nuotrauką (-as) padarant jį viešai prieinamą interneto svetainėje ir socialinių tinklų profiliuose. Šios teisės suteikiamos neatlygintinai. Organizatorius turi teisę nurodytas teises suteikti tretiesiems asmenims.
2. Organizatorius įsipareigoja nurodyti viešai naudojamų video siužetų/klipų, iniciatyvų nuotraukos (-ų) autorių vardus ir pavardes.
3. Dalyviai sutinka, kad Organizatorius išsaugotų, apdorotų ir perduotų jų duomenis, pateiktus organizuojant Konkursą, tiek, kiek tai reikalinga ir tikslinga organizuojant Konkursą. Dalyvių asmens duomenys nebus perduodami tretiesiems asmenims kitais tikslais.

**VI. KONKURSO DARBŲ VERTINIMAS**

30. Konkursui pateiktus video siužetus/klipus ir iniciatyvas vertina ir konkurso nugalėtojus renka vertinimo komisija (toliau – Komisija).

1. Komisijos sudėtis: Trakų rajono savivaldybės meras – komisijos pirmininkas, švietimo srities atstovas, kultūros srities atstovas, jaunimo atstovas, video siužetų/klipų gamybos atstovas, režisierius, nevyriausybinės organizacijos atstovas.
2. Konkurse darbai vertinami ne vėliau kaip iki vasario 25 d.

33. Konkurso nugalėtojai apie apdovanojimų teikimo laiką ir vietą informuojami iš anksto.

**VII. VERTINIMO KRITERIJAI**

34. Pagrindiniai vertinimo kriterijai:

34.1. Pasirinktos idėjos originalumas ir išliekamoji vertė;

34.2. Perteikiamos idėjos aiškumas ir plėtotė;

34.3. Kūrybiškas ir nuoseklus išpildymas;

34.4. Techninio pateikimo išbaigtumas ir tvarkingumas;

34.5. Organizacijos/įstaigos, kurią atstovauja dalyvis, bendruomenės įsitraukimas.

35. Papildomi vertinimo kriterijai pagal *1 veiklos sritį:*

35.1 iniciatyvos unikalumas ir įtrauktis;

35.2. tarpdalykinių žinių panaudojimas.

36. Papildomi vertinimo kriterijai pagal *2 veiklos sritį:*

36.1. Žanrinis kino dokumentikos pobūdis;

36.2. Naudojamų vaizdų išraiškingumas ir estetika.

**VIII. APDOVANOJIMAI**

37. Konkurso vertinimo komisija apdovanos:

37.1 dalyvius, kurių video siužetai/klipai, iniciatyvos bus geriausiai įvertinti pagal amžiaus grupę ir vertinimo kriterijus;

37.2. Nugalėtojų mokytojus, ir juos konsultavusius specialistus.

38. Nugalėtojų komanda apdovanojama mero padėkos raštais ir dovanomis.

1. Nugalėtojų mokytojams, ir juos konsultavusiems specialistams, nurodytiems anketoje, įteikiami padėkos raštai.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Konkurso „Pilietiškumo keliu“ nuostatų

Priedas Nr. 1

(Konkursui teikiama dalyvio anketa)

(įstaigos / organizacijos pavadinimas)

(įstaigos / organizacijos adresas, telefonas)

|  |  |
| --- | --- |
| Klasė |  |
| Komandos pavadinimas |  |
| Vaizdo klipo / siužeto (jei nesutampa su tema) ar Pilietinės iniciatyvos pavadinimas |  |
| Amžiaus grupė (pgl. Nuostatų 10 p.) |  |
|  |  |
| Nuotraukų, vaizdo siužetų autorius(-iai) (vardas (-ai), pavardė (-ės) |  |
| Dalyvių sąrašas  (vardai, pavardės) |  |
| Mokytojai ar konsultuojantys specialistai (vardas, pavardė, pareigos) |  |
| Kontaktinis asmuo  (vardas,pavardė) |  |
| El.paštas |  |
| Telefonas |  |
| Kita papildoma informacija, pateikiama dalyvio |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_